dvergsjimpanse
Store norske leksikon,Biologi,Dyreriket,Ryggstrengdyr,Virveldyr,Pattedyr,Primater,Ekte aper,Menneskeaper,Store aper,Pan
Dvergsjimpanse er en primatart i menneskeapefamilien. Det er den dyreart som, sammen med sjimpansen, viser størst likhet med menneskene.
Den skiller seg fra sjimpanse blant annet ved en smalere brystkasse, lengre lemmer og mindre tenner. Pelsen er lik sjimpansens, men ansiktet er helt svart og med issehår som vokser ut mot sidene. Ofte forekommer en hvit «haledusk» hos voksne dyr. Kroppslengden er 70–83 centimeter og vekten 31–39 kilogram. Hannene er størst. Drektighetstiden er som hos sjimpansen, 230–240 døgn.Dvergsjimpansen forekommer utelukkende i fuktige skoger i mindre enn 1500 meters høyde. Den er utbredt i Sentral-Afrika, mellom elvene Kongo og Kasai. Første gang den ble beskrevet som art var i 1929. Den regnes også som en sårbar art. Les mer i Store norske leksikon primater menneskeaper sjimpanse